مسرح الجمهوريه

بيعتبر مسرح الجمهوريه هو من المسارح الانيقه فى شارع الجمهوريه بالقاهره بجانب قصر عابدين الملكى وتتبع إدارته لدار الأوبرا المصرية و هو مصمم بواجهة جميلة وتقام على  المسرح المتسعة العروض الفنية متوسطة الحجم.

مسرح الجمهورية، انشئ سنة 1926، كدار عرض سينمائى لغاية سنة 1961 تحت اسم سينما رويال اللى شافت أشهر الأفلام المصرية فى الفتره دى بالخصوص الأفلام اللى قام ببطولتها الموسيقار محمد عبد الوهاب بينها «الوردة البيضاء» اللى شاف الملك فؤاد أول عرض له.

وبعد سنة 1961 تم تجديده وتحول لمسرح واستقبل فى الفتره دى الكتير من المسرحيات العالمية وعروض كبار عمالقة المسرح فى العصر الذهبى للمسرح المصرى.

ومر مسرح الجمهورية بالكتير من مراحل التطوير فى سنة 1979 وسنة 1995 وتم تجهيز المسرح على مستوى رفيع وشمل تغيير كراسى المسرح كله سواء فى الصالة أو البلكون والألواج ويوصل عددها الايام دى 560 مقعد. كما تم تخصيص أماكن للكاميرات التلفزيونية.

تصنيف:مسارح
تصنيف:ثقافة مصر
تصنيف:مبانى
تصنيف:القاهره
تصنيف:معالم القاهرة
تصنيف:دار أوبرا
تصنيف:دار أوبرا فى مصر
تصنيف:مسارح فى مصر